אימרה שלוסר

הונגריה זהו שם הונגרי; שם המשפחה הוא שלוסר. אימרה שלוסר (בהונגרית: Schlosser Imre; ‏11 באוקטובר 1889 – 18 ביולי 1959) היה כדורגלן ומאמן הונגרי, ששיחק בעמדת החלוץ. הוא נחשב לאחד מגדולי שחקני הונגריה שהיו ועד היום מחזיק בשיא השערים בליגה ההונגרית בכל הזמנים עם 411 שערים ב-301 הופעות בלבד. שלוסר, בנו של ארתור שלוסר וארטורנה לקאטוס, נולד בשנת 1889 בבודפשט שבאימפריה האוסטרו-הונגרית ונודע בכיוניו "סלוזי". כשהיה ילד נצפה על ידי פרנצווארוש ובשנת 1905 כשהוא בן 16 הם הציעו לו חוזה והוא חתם בה. על המגרש שלוסר היה שחקן טכני, אינטליגנט, ערמומי ובעיקר כובש שערים גדול. עם זכייתו הראשונה באליפות בעונת 1906/07 הוא המשיך לזכות עימה בתארים קבוצתיים רבים וגם ברמה האישית סיים כמלך שערי הליגה 6 פעמים ברציפות, ובין השנים 1911–1914 היה לכובש המוביל בכל רחבי אירופה. לאחר סיום עונת 1915/16 שלוסר עזב את פרנצווארוש ובקדנציה הראשונה בה הפיק נתון מדהים של 258 שערי ליגה ב-155 הופעות בלבד. את המשך הקריירה עשה שלוסר במ.ט.ק הונגריה עימה זכה ב-6 תוארי אליפות רצופים עד לעזיבתו ממנה בעונת 1921/22 ובנוסף לכך גם זכה בגביע בעונתו האחרונה. שוב פעם במבחינת שערים הצליח וקיבע שני נתונים מדהימים בעונות 1916/17 ו-1917/18. בעונה הראשונה מביניהן כבש 38 שערים ב-17 הופעות וסיים בפעם השביעית והאחרונה כמלך השערים בליגה, ובעונת 1917/18 כבש 41 שערים ב-22 הופעות אך חברו לקבוצה, אלפרד שאפר, סיים עם שער אחד יותר וזכה בתואר האישי. שלוסר פרש מכדורגל בגיל 33 בתום תקופתו עם מ.ט.ק והמשיך בתור מאמן. במועדונים וויס אז אתלטיקאי קלאב, נורשפין וויסלה קרקוב אימן ובעונת 1925/26 היה על תקן שחקן-מאמן ב-AC ויינר. שלוסר חזר בעונת 1926/27 לשורות פרנצווארוש כשהוא כבר בן 37 וזכה עימה בדאבל הכולל אליפות שביעית במדיה, ובעונתו האחרונה בקריירה ב-1927/28 היה פעיל מעט בבודאי 33. עד היום הוא מחזיק בשיא השערים בליגה ההונגרית עם 411 שערים ב-301 הופעות. זמן רב לאחר שנפטר בשנת 1959 הוא נבחר בדירוג 100 השחקנים הטובים ביותר באירופה במאה ה-20 להיות במקום ה-42 ובהונגריה בפרט במקום ה-4.[דרוש מקור] במדי נבחרת הונגריה שלוסר היה פעיל קרוב לתחילת הקמתה והוא ערך את הופעת הבכורה באוקטובר 1906 בתיקו 4–4 נגד בוהמיה. כמעט כחודש אחר כך ב-4 בנובמבר כבש את שערו הראשון בניצחון 1–3 על אוסטריה בבודפשט. שלוסר כבש את מרבית משעריו במשחקי ידידות ובחלקם הביס את הנבחרות שפגש עם שלושער על חשבון אוסטריה וצרפת וחמישייה ב-0–12 נגד רוסיה. טורניר רשמי בו השתתף היה האולימפיאדה בסטוקהולם של 1912 וההונגרים הודחו ברבע הגמר עם תבוסה 7–0 לממלכת בריטניה. במתכונת משחקי ה"ניחומים" אליהם הגיעו נבחרות שכבר יצאו מהתחרות שלוסר כבש ארבעה שערים כולל שלושער נוסף, הפעם נגד גרמניה בניצחון 1–3. שלוסר כבש בסך הכל 59 שערים ב-68 הופעות והחזיק בשיא השערים בנבחרת עד שנת 1953, אז נשבר שיאו על ידי פרנץ פושקש ב"משחק המאה" בו הונגריה ניצחה 3–6 את אנגליה בומבלי. בנוסף לכך, הוא הכדורגלן הראשון שהגיעה ל-50 שערים במדי נבחרת לאומית כלשהי. פרנצווארוש אליפות הונגריה (7): 1906/07, 1908/09, 1909/10, 1910/11, 1911/12, 1912/13, 1926/27 הגביע ההונגרי (2): 1913, 1927 מ.ט.ק הונגריה אליפות הונגריה (6): 1916/17, 1917/18, 1918/19, 1919/20, 1920/21, 1921/22 אישיים מלך השערים בליגה ההונגרית (7) (שיא): 1908/09, 1909/10, 1910/11, 1911/12, 1912/13, 1913/14, 1916/17 מלך השערים באירופה (4): 1911, 1912, 1913, 1914 מדיה וקבצים בנושא אימרה שלוסר בוויקישיתוף אימרה שלוסר, באתר Transfermarkt אימרה שלוסר, באתר WorldFootball.net אימרה שלוסר, באתר National Football Teams אימרה שלוסר, באתר FootballDatabase.eu בהונגרית מופיע שם המשפחה לפני השם הפרטי